# Sarmoun great var ar maro a Vikeal Morin

N.B. Azalec ar bagen ſeizvet betec ar bagen trivac’h, bet gueich ma zeo ſcrivet an̄, lennit àn.
Great var ar maro a Vikeal MORIN, eus a barres Beau-Sejour, prononcet gant ar C’hure e præſançz an aſſiſtantet.
Ar c’homſou-mâ ſo rapportet er ſeizvet chabiſtr eus an Aviel hirio.
* Pell amzer ſo, Auditoret,
* Aboue m’am eus remerquet
* Ur pez hac a ſo neceſſer,
* Oll ſiouas ! mervel a rancquer ;
* Oll oar ſujet d’ar maro cris :
* Omnis homo mortalis.
* Pa feuilletàn va oll levriou,
* Pa repaſsàn an hiſtoriou
* Eus an amzeriou tremenet,
* E remercàn eno ſcrivet
* Penaos Cæſar ha Scipion,
* Penaos Achill, Agamemnon,
* Uliſſ, Hector ha Pompee
* Hac Elexandr mœmes ive,
* Do beza paotret diramaill,
* O deus rancquet lamet er baill,
* Ha mervel en deſpet dezo
* Hep reſped ebet d’o baro.
* Couſgoude an oll lecturiou
* Am eus grêt eus o maleuriou
* No deus quet quement va zouchet
* Evel m’en deus va affliget
* En deiz hirio, hirio en deiz
* Morin gueaz marv-mic en hor c’hreiz.
* Crenit, plant ſempl a diſouten,
* Guæz fragil, izellaït ho penn :
* Cædr al Liban a ſo couezet,
* P’evit tra na guezot-hu quet ?
* Evit rei da entent guelloc’h,
* Piou ne varvo quet, a ſonch deoc’h,
* Pa ze Morin a ſo maro ?
* Allas ! netra, den n’achapo.
* Credit-en, Parroſſianis ;
* Omnis homo mortalis.
* Allas ! oll mervel a rancquer ;
* Pebez ſetançz e pevar guer !
* Chetu te a ſe, Morin gueas,
* Evel na viges bet biſcoas.
* Bet out ; mæs allas ! ne dout mui :
* Sic transit gloria mundi.
* Eveſſaït, Parroſſianis,
* Dec’h, dec’h diveza er guelis :
* Ya, dec’h e velis Morin
* Var dro c’huec’h heur deus ar mintin
* Oc’h en em bourmen gouſtadic
* En ale eus e liorzic.
* Edo oc’h ober ûr regal
* Gant un tronçzon bara ſeigal
* Var behini en doa ledet
* Ur maread quignen hed-a-hed.
* Quen calonec en debre dign
* Evel ma teprac’h un tam guign
* Dioc’h pini an amann teuzet
* A goueffe var ho piziet.
* P’am guelas o vont er jardrin
* E commanças da vous-c’hoarzin.
* Ac’hanta, Dom Yan, emezâ,
* Ne quet evellen eo beva ?
* Te yoa drol, Morin, gouſcoude,
* Te ouïe farsall a zoare.
* Netra, vantrebleur, m’en atteſt,
* Ar maro ne quet græg honeſt,
* Hac e grouga a gaffen mad
* Hep reſped dezi na de oad.
* Piou en divige lavaret
* Pen divige bet e velet
* O tijuni quen dibreder
* E tlige birviquen mervel ?
* Guir eo ſur, den n’el lavarje ;
* Mæs maro mic eo gouſcoude.
* N’er guelimp mui jamæs biquen :
* Pebez coll deomp, pebez anquen !
* En effet, m’er goulen ouzoc’h,
* Piou a lacaï daou daol er c’hloc’h ?
* Piou a ſervicho an offern ?
* Piou a raï tout hiviziquen ?
* N’oa den capabl eus an dra-ſe,
* Paour queas Morin, nemet out-te.
* Te roë ar bara binniguet,
* Te a rea claſq bep sul reglet ;
* Te a gane oc’h al lutrin,
* Iſpicial gant ûl lom guin,
* An antienen couls pe vell
* Hac ar Roux coz eus a Gaſtell ;
* Te da-unan a rea d’ar chaſçz
* Eus an ilis ſcuba er meas,
* Hac erfin evit da veuli,
* Te oa hon Omnis homo-ni.
* (Couer pa glevas quement-mâ
* A zirollas ; ha, ha, ha, ha !)
* C’hoarzit-’ta, loueou pen follet,
* En ſo anat oc’h azenet.
* Honnez eo al lec’h da c’hoarzin
* Abalamour d’ûr pez Latin !
* M’ho pe ar ſqueud eus ar ſquiant
* E reſpettac’h au dud ſavant
* Hac ec’h admirrac’h gant ræſon
* Ar peziou latin er Sarmon.
* Hac evit commanç oc’h inſtrui,
* Omnis homo a ſinifi
* Ur paot reud, ûr paot capabl
* Da denna un taol, mar deus map,
* Erfin ûr paot piou nemetâ,…
* Ur paot n’en deus aon rac netra,
* Ur paôt a leis, ûr paot dioc’h-tu ;
* Non pas ûr ſot eveldoc’h-hu.
* Mæs ûr pez eo hac a ſo ſur
* Evit ne màn quet er ſcritur ,
* Neb a ſo ſot a ſonch dezan̄
* Eo ſotoc’h an oll evintan̄.
* Chetu eno petra ſo caos
* Eus an ompinionou faos
* Pere ho poa eus a Vorin
* Abalamour ma zoa badin
* Ha ma talc’he ûl lérou guenn
* Hac ûr maniel camiſolen
* Var bini e laquea bepret
* Ur grac veſten ras diloſtet.
* Mæs m’am guelac’h-me dious an noz
* Gant va boutou prenn droz-droz,
* M’am guellac’h neuſe er farçz-ſe
* E ſongeac’h ne ve tam Latin guene.
* Netra, ne de quet, tud ſignac’h,
* An abit a ra ar manac’h ;
* Netra, ne maouc’h quet ganti,
* Cals c’hoas a rancac’h da gridi.
* Hac evelſe va ſellaouït,
* Mar fell deoc’h-hu tenna profit.
* An neb en deus tabatieren
* A ell bremàn lacqât priſen,
* Hac oc’h attancion neuſe ;
* Daou boënt a rin, netra goude.
* Poënt quenta.
* Goude’r maro, peur-lieſſa,
* E vez revelet meur a dra.
* Evel m’eo an turubaillou,
* Ar burzudou, ar marvaillou
* Great gant tud vras, tud a noblançz,
* Great gant chaſçz droug dre excellançz,
* Var quement-mâ, heb mont larcoc’h,
* E livirin daou c’herig deoc’h.
* En effet, Parroſſianis,
* C’hui oc’heus bet ſur an avis
* Da vedita ha da ſongeal
* Var ar pez a eure Mikeal,
* Brem’eus un neubeut blaveziou,
* Pa grogas mouï el loſtou
* Quement bioc’h a yoa er c’hartier
* Ma tiretgeont oll el leur Kær
* Ha ma lamgeont evel dêvet
* Dreiſt ar poraſtel er vered,
* En taill da bidi Sant Erbot
* Da rei amann leiz ar ribot.
* (Mæs piou a ouffe divinout
* Pe ſeurt ſantimant o deus ſaout ?)
* Diana, lamet a regeont,
* An dour binniguet a efgeont
* Ha c’hoas meur a ziſoneſtis ;
* Mæs henvel tout a ſo isquis.
* Ac’hanta, ſonch a zeu deoc’h-hu ?
* Daouzec vloas ſo bet da vis du.
* M’emeus ſonch mad, rac an deiz-ſe
* E oue great foar ganeme.
* C’hui a grie var bouez ho penn
* Evel un arme a eſenn,
* M’ho clévet da bep neubeuta
* Ul leo anter dioc’h ar bourg-mâ :
* « Forçz, forçz, ſicour, Autrou Cure,
* » Savit, ſavit, en han’ Doue,
* » Ar ſaout ſo lamet er vered,
* » Aon hon eus na vent enteret. »
* Morin, dihunet dre ar c’hri,
* A zivouch er meas eus e dy,
* En e zorn ûr forc’h ſpern guenn
* Hac er veret en ûl lam crenn ;
* Mont en aquipaich-ſe d’ar ſaout,
* Bazat d’an hini a ell caout,
* Taol forc’h d’houmâ, taol troad d’hounnont,
* Quement ha quement ma rencgeont
* Cripat er meas eus ar vered
* Buannoc’h vit na doant antreet.
* Ac’hanta, cleuq, ac’hanta, pagan,
* Ac’hanta, na var quement-man
* Petra oc’heus da lavaret ?
* Aon ho poa rac al latinet
* Ha ne gredac’h quet, eme c’hui,
* Dar poënt noz-ſe ho c’hazardi.
* Mæs Mikeal a reas deoc’h
* Mont peb hini gant e vioc’h
* Ar reſt eus an noz da gouſquet.
* Ha c’hoas, tud cris, ne vouelit quet ?
* Den, den quer map, erfin den, den
* Quen douguet evit an eſtern.
* Rac n’oa quet red dezan̄ neuſe
* Bez’en e rochet d’ar poënt-ſe
* O varequaat ar gueregeou
* E riſq da gueza er beziou,
* P’edo an oll en o guele
* Quer couſquet hac ar vioc’h-ſe
* Pehini a glévan̄ o roc’hat.
* Clévet a rez-te ûr veich vad,
* Louzen goz, ampoueſon ar c’hi,
* Dihun, ûr veich all e couſqui.
* N’oc’heus biſcoas nicun ac’hanoc’h
* Songet er mad a eure deoc’h.
* M’ho pige, e vigeac’h touchet
* Pa velit e zeo decedet.
* Allas ! ar paour queas Morin eo,
* N’er guelin muy, great eo e dro.
* Cant gueich bemdez e lavaran̄
* D’am mainch pa er gonſideran̄.
* E oa dommaich bras d’ar Roue
* Deffot ne doa bet en arme ;
* Rac ûr c’habiten excellant
* E vige bet certenamant,
* Hac e tougge hirio an deiz
* Ar voyez-vois ha croas Sant Louis.
* Memor am bezo da jamæs
* Eus ar pez a reas un dervez
* Ma varvas e c’hreg Perina,
* Ur vreguic eus ar chentilla,
* Ur vreguic fur, tamperet mad,
* Pront da denna, lent da lacquat,
* Carantezus en peb fæçon
* Squer ar bopl, phenix ar c’hanton,
* Ur pezic serviabl en ty,
* Ur baotres hac a yoa ganti,
* Fidel ouſpen d’he ozac’h queas
* Evel Helen d’he Venelas,
* Hac e lavarer, ſo caërroc’h
* En em c’hreant græc hac ozac’h
* Abars n’oa gantâ na ganti
* Menec ebet da zimezi.
* Pa edo clan̄ var e guele
* Er ſicouras dre charite
* Da vervel ; Pa fallie dezi
* Sot e vige miret outhi.
* P’oa great affær ar glanvoures,
* E redas preſt da doull ar bez,
* Neus’e tigoras ar c’heler
* Hac e lacquas branl ar c’hleyer
* Redec da guerc’hat Perina,
* Crapa enni hac e zamma,
* Da gaout ar bez neuſe ſouden,
* E zeuleur ennan̄ var he phenn,
* Cana couls hac al Libera
* Hac ive an Dies illa,
* Chacha gant ar vâr var e c’hein
* Eſquern ha pri, douar ha mein,
* E enteri, en ûr guer crenn,
* Hep biſcoas gouela beradenn.
* Neuſe evit guir oa ebad
* Guelet an den-mâ o labourad.
* C’hoas e c’hoarzont an traou ſorcet,
* Ne quet ûr bitie o guelet ?
* Ur ſeurt griſtill gouſcoude !
* Eſpres emoc’h-hu ganeme ?
* Tud diræſon, traou debordet,
* Capabl oc’h da goll va ſperet.
* Me ſo ſur, pa ouzoc’h hirra
* Ne ouzoc’h quet nemeur a dra.
* Ne quet caour Vigot ſo gueneoc’h
* Quit atao, m’en talvezo deoc’h.
* Ha te a gléo, azen guernoc,
* Me raï dit lezel da ſtorloc,
* Te just pini a ſo aſe
* O tiſgrougnal en toul-ſe.
* Foï, foï, fouetter e ſpillennic !
* A golles o c’houari poullic,
* Ma rancan̄ mont varzu-ſe
* E paï va gamegeou din-me.
* Rac an daboulin e ſpontes
* Ha rac ar ſoudardet ivez.
* Quea ; Morin n’oa quet eveldout,
* Rac ne ſponte rac netra’n tout.
* Probatur verbi gratiâ.
* Peoc’h, oc’h attancion amâ.
* Map ha map caër ar C’holas bras
* En em ziframe evel chaſçz
* Er jardrin, divarben ar prun ;
* Er guæz ne oa chomet nicun.
* Ar bleo a luye dre ar jardrin
* Ha n’oa menec e vige fin :
* Rac an daou fripon, an daou laër
* A grogue evel daou forgner.
* Hap ! hap ! eme Vikeal dezo
* Bremâ, paotret, m’ho ſicouro.
* En dont daou gamet var eguis
* Evit quemeret e franquis.
* Neuſe e crog el loſt e ſaë
* Hac en ûr pic-lam dreiſt ar c’haë,
* Crap e coleriou va phaotret
* Hep caout evito neb reſped,
* Stavad d’ema, taol troad d’ennont,
* Flip, flap hac en em ſepargeont.
* Un den, pa n’edo var e du,
* A ziſclapas ſo quen er ru ;
* Hac a reas dezo e bouca
* Brao bras hac e relounca.
* Evelſe n’eur vont abiou
* E read vad n’oa fors da biou.
* Evidoc’h-hu, bouc’het anat,
* Ne dalit quet oll ûr c’horgniat ;
* Rac panefe Mikeal, amâ
* Edont c’hoas oc’h en em ganna.
* Ma contenn deoc’h va fablennou
* Tennet eus a goz taolennou,
* Neuſe e c’halfac’h lavaret :
* Dom Yan oll laca da gouſquet
* O conta deomp eus e guelorn
* Ur Bibl nevez ha comſou born.
* Mæs ne d’ê quet traou tremenet
* Na riſmadellou coz grac’het
* Eo a lavaran̄ deoc’h bremâ,
* Mæs ar virionez ar ſclærra
* Erruet dirac ho taoulagat.
* E velet hoc’heus o falc’hat ?
* Jarnidiaoul ! brava falc’her !
* Sacriſti ! brava labourer !
* Un dudi certen oa e velet.
* Eat oan a benn caër da ſellet
* Pa falc’he fouennec ar prat dôn,
* Ha dridal a rea va c’halon.
* Pebez marvail er font ive !
* Abars commançz e tiviſque
* Ha goude var un alanat
* Hep na bourſoufli na paſſât,
* Fred, fred, fred, fred, fred,
* Que na vige’r penn eruet
* Hac e velgeac’h en dro dezâ
* An ervennou gueot o coueza.
* Erru er penn heb ober ean,
* Dious e c’houris e lam e vean
* Hac e lem fels, fels, fels, fels,
* Drem e felc’h dious an daou goſtes.
* Goude var gorf e rochet bloc’h,
* Quer glep, jadorgoaë ! hac ûr broc’h,
* E laca e vean en e blaçz
* Hac e labour evel biſcoas.
* Evit guir, pa zeus da gonta,
* Ur falc’hig natur en devoa :
* Mæs couſgoude e red avoui
* Oa guelloc’h an troad evit-hi.
* Rac, clévit, n’oa quet Yan na Per
* Oa Mikeal Morin, va c’homper.
* Armid, ar Vagicianes
* Ne rea quet quer buan ûr Palæs
* A ma rea Morin e baro
* D’ûr foennec vras a dro-var-dro.
* Ac’hanta, merc’het couſquereſet,
* Viltanſou cam, loudourennet,
* Guelet oc’heus-hu er vro-man̄
* Biſcoas falc’her evel eman̄ ?
* Reſpontit-ta dioc’h-tu, dioc’h-tu.
* Penaos ? dre ho couſq emoc’h-hu ?
* En dra vigeac’h o treï ho penn
* E falc’h a droc’hge ûr garg foenn.
* Chetu eno perac toſt da vad,
* Oa galvet bourreo bras er prat.
* Mæs gant e fals oa terruploc’h
* Evel ma zan̄ da ziſquez deoc’h.
* Rac pa ſonge, gant un taol guenn
* E tiſtague deoc’h ûr ſcour guezenn
* Hac en daou daol fals trap-fri-fred
* E tiſcoure deoc’h pront ha preſt.
* Cric-crac, evit ma er guiot,
* En un taol dorn e re fagot,
* Fagot en deün hac a ſo
* Guelloc’h eguet fagot ar vro,
* Fagot cloq, great e couſtiançz ;
* Non pas fagodigou bian,
* Mæs fagot reud tennet dre c’haol Herry,
* Fagot capabl, fonnus da zévi.
* Peoc’h a roï, elgues Sant Erbot,
* Yan an ouignon, Fanch bleiz ar yod,
* Braguezennec lous, laouënnec,
* Expert ar moc’h, landruzennec,
* Ha te ſonch dit eta gouzout
* Petra e’r fagodou goude tout ?
* Guir eo ive, fagot a rez
* Fall pe vad, evel ma c’hellez,
* Ya claſq ober, da barlant ſclær ;
* Non pas ober evel ma tleër.
* Quea, quea, ſoubl da benn, ampoueſon,
* Rac poan a rez din em c’halon.
* Mikeal ervad a oa ûr paot
* Evit gouzout ober fagot,
* Fagot, me vezo nao c’hant vloas…
* Mad, adarre, ſellaouït c’hoas.
* Azeſit mar quirit aſe,
* Rac ne deot quet c’hoas a le-ſe.
* Morin, hent all a ïoa en e eas,
* Un den guirion, mar boue biſcoas.
* Un dervez… Morgoaë… Anhan̄ !
* Me roas ûl louis aour dezan̄
* Da gaſſ da dy va alvocat.
* Petra reas, nemet lacât
* Ur c’hoz pez aour faos en devoa
* En e blaçz da renta dezâ ?
* Da benn un neubeut goude-ſe,
* (Ur mis pe zaou marteſe),
* Dont Ꝃdalou d’ar preſbital,
* Lavaret oa ar pez aour fall.
* Ha me caſſ Catell buan afo
* Da guemenn an Omnis homo.
* En em gaout a reas quer buan.
* « Penaos, eme-ve, artiſan,
* » Great oc’heus-hu an dràman dra
* » Evel ma pretant an den-mâ ? »
* « Ya, emezàn, Autrou Cure. »
* Ræſon en devoa al laër-ſe.
* « N’oa mar ebet abaoue pell
* » Edo’r pez aour-se em godell.
* » Pa felle din e baſſeal
* » E lavariet din e oa fall,
* » Quement a quement ma ſoungis
* » E lacât e daouarn justiçz. »
* Dioc’h quement-mâ e deoc’h anat
* Penaos Mikeal n’oa quet gaouyat.
* C’hui, m’ho pe ûr ſeurt attanchou
* En em roë tout d’an diaoulou
* En ûr nac’h crenn ho laëronci.
* It, n’oc’h mad nemet da laſtri,
* Fougueërien oll, tud revoltet,
* Tout e rancac’h beza crouguet.
* Mæs mar oc’heus devocion,
* Cuntunit hoc’h attancion ;
* N’eus netra edifiantoc’h
* Eguet ar pez a gontàn deoc’h.
* Ma viges bet a galite,
* Va phaour queas Omnis homo-me,
* N’oat quet bet ouzit quer cruel.
* Neuſe da hano immortel
* A vige er c’haſetennou
* Er penn eus da accionou
* Scrivet, morgoaë ! a la friſâd
* Gant paragraph ha faronâd.
* Mæs abalamour n’out quet nobl
* Out abandonet gant ar bobl
* Pehini n’all eſtimout den
* A nez cleze pe cocarden.
* Chetu eno p’evit ræſon
* Ez dilæſer en abandon
* Hep n’eus ac’hanout neb memor.
* Ha gouſcoude, e bian ! da hiſtor
* A ſo ûr pez eus an drolla
* A ouffet clévet er bed-mâ.
* Ac’hanta, va c’houeriadet,
* Diſquezit a c’hui ſo paotret,
* Imitit an Omnis homo
* A bini em’ar gouel hirio.
* Mæs houm’er c’hoars, houm’er c’hristill !
* Ebad a ra deoc’h pariſill ?
* E lonca reot diana ;
* Tavit, pa na delit netra
* Ha grit bremàn attancion
* Var ar ſeizvet reflexion
* Hoc’heus clévet bete vremâ
* E comparæſon da netra.
* Brem’eus bloas da vis Here,
* (Edoc’h amàn ive neuſe)
* An tan goall o veza croguet
* Plæſantamant en hor porchet,
* Morin a grimp oc’h an doën,
* Evel un dret oc’h ûr vezen,
* Ha rampa oc’h al lein neuſe
* Evel var guein un ancane,
* Evit aretti, emezàn,
* An tan goall o cranchat varnàn.
* Mæs evel m’oa ſec’h ar matier
* N’ellas quet ober e affær.
* Pa gommanças an tan ſquilla
* Flip ha flap tro var dro deza
* Ha grilla mæmes e vouſtaich,
* E quitteas e varc’h louaich
* Hac e tiſquennas izelloc’h
* Da c’houlen ſicour digueneoc’h,
* Dreist oll digant Peres Griſſart
* Pini a ïoa ûr paot bavart
* Gant pini e vige alies
* Dre m’oant mignonet aſſambles.
* E hanvet en doa e heritour
* Mar bige evit e ſicour.
* Peres Griſſart, ouzoc’h ervad,
* N’oa quet terrupl trempet mad,
* Quen neubeut hac al loue bloas-ſe
* So o tiſgrougnal en toul-ſe.
* Pêr a grias var bouez e benn :
* Dilam eta en ûl lam crenn.
* Morin dabord a zilammas
* Var choug eguile hac el lazas.
* Ha goude tout d’am ſantimant
* E reas e daol honeſtamant
* Ar charite, var a glévàn,
* A gommançz dreizomp hon-unan,
* Ha preferablamant d’an oll
* E tlëomp miret n’en daïmp da goll,
* Hac honeſtoc’h e da un den,
* N’eus fors dezàn pe dre voyen,
* Mar guell, en em ſaveteï
* Evit n’en d’eo en em reï.
* Ur veich en em gavas goaſſoc’h
* Ur c’hart leo ac’hanan pe doſtoc’h
* En ilis ma c’hexorciſet
* Ur plac’h hac a ïoa poſſedet.
* Guillou, clévit, a lavare
* Dre fors biquen ne ſortige
* Anez antren e corf Morin.
* Chetu en nec’het a la fin.
* Toſt en em gave d’an duat,
* Hac erfond edo toſtic mad.
* Petra reas an Omnis homo ?
* En em ſila eus ac’hano,
* Mont d’ar porchet hac azeſa
* En ûr pincin a ïoa ennâ,
* Sevel e vragues, tronçz’e vleo,
* Starda e zillad var e dro,
* Plant’e doc bet’e zaoulagad,
* Quemeret tout treſſ ûr paot mad,
* Ha da grial var bouez e benn.
* « Deus ta, diaoul, mar dout un den,
* » Tenn un taol, mar deus ganez,
* » Soutenn ar pez a leverez.
* » Diavançz eta d’an avantur,
* » Da goll pe da c’honit out sur.
* » Deus ta, diavançz un neubeut,
* » Nemet aon a pe rag da ſqueud ;
* » Rac mar dout fur, var a glevàn,
* » Ne lézi quet da incitàn.
* » Dired ûr veich, diou veich, teir gueich,
* » Mar c’hazardes ober ûr veich. »
* Petra ouffet da gaout galantoc’h,
* Chriſtennien, m’er goulen ouzoc’h ?
* N’oa quet e ſeurt var an douar,
* Goas, ne gaffet quet en ear.
* A brepos, mar d’edoc’h amâ
* Diſſul Phaſq vian divezâ,
* Pa edot en offern bret.
* (Sonch oc’heus ? Perac n’ho pe quet ?)
* Ya, diſſul e vezo bloas,
* P’edot er prôn, (N’ouſoc’h quet c’hoas ?)
* Edo amàn al laboucet
* Gant cals a drous hac a gaquet,
* Partout amàn dre ar volziou
* Var ar plench hac ar mogueriou
* Oc’h ober o neïzou, chetu ;
* Red eo dezo ober un tu,
* Ha n’oa goaz ober amâ
* Pa zoa plaſſou ar re vrava.
* Ouſpen daou c’hant var peb moguer,
* Quent mont er meas da ober,
* Quen brao e reat plaſſou dezo
* Evit gournigeal tro var dro
* No devoa laqueat en o divis
* E oant bourc’hichen en ilis,
* Ha ma reant un alamali,
* Ur muſic hac ûr cholori,
* M’edot o ſongeal mont affo
* Da reï an alc’houeziou dezo.
* Juſt e vige, e guirionez,
* Po d’oa an huella mouez.
* Me glaſque reï da entent deoc’h
* Caout ſonch da vinouer’ ho moc’h,
* Ha quercouls vige din tevel,
* Ha pa vigen bet o vervel,
* N’oant quet evit reï da entent.
* C’hui tout, evel ſtatuou Sænt,
* Digor caër gueneoc’h ho quinou
* Hac ho taouarn en oll greou,
* Ne droac’h ho taoulagad morſe
* Divar al louënedigou-ſe
* Hep claſq ar voyen do chaſſeal.
* Mæs an Omnis homo Mikeal,
* Dre ûr guir ſquiant a gavas
* An iſign d’o c’haſſ er meas.
* Edo d’an ampoënt azeſet
* Aſe, e plaçz ar fabliquet,
* Pa reas dìn ſin e ze dezo.
* Me ſonch dìn er guelàn ato
* Gant e ear naïf, brao ha quempenn
* Oc’h ober ſin dìn gant e benn.
* Rac hep anaout e zoare,
* N’oa den er vro na guemerge
* An Omnis homo Mikeal
* Evit ûr Procurol fiſcal
* Pa vige en e abit vrao.
* (Rac an abit, clevit, a ſao
* Ha Morin a oa fignoler
* Diſignac’h queït ha ma rancquer.)
* Pa er guelis oc’h ober ſin
* E ſantis penaos er grea din.
* (Rac evelſe ec’hexplique
* gant e benn ar pez a garie.)
* P’er guelis ſavet en e za,
* Me ſonge e zea do laza :
* Mæs ſouci ! ſouci ! nequet a reas,
* Ur ſcubelen a guemerras,
* Var ar banc e zeas en e za,
* Fredi, fredon, bredi, breda.
* Te yelo, ha te ne di quet,
* Te pezo, te ne pezo quet,
* Hac eus an eil penn d’iguile
* E rafalc’has tout evelſe.
* Ar guiad quenvid a ſcubas,
* Al laboucet a zineïzas,
* Pilat, pilat ha filboucha,
* Separi, chaſſeal, difouëc’ha,
* Difouſtra’n neïzou a reas crac
* Hep ma chomas na fric na frac.
* Panefe an Omnis homo
* Petr’hor bige ni great eno ?
* Neſcio vos ; nan, n’en doc’h tout
* Entrezoc’h nemet guinou ſaout.
* Mad, n’en deus fors, banden loueou bris,
* Abars ma zìn eus an ilis,
* Grit un neubeut reflexion
* Var an iſtim hac ar fæçon
* En devoa da garillonad
* Pa veze en e imor vad.
* Gant e gleyer e vuſique
* Quer caër, quer brao ma c’heſtone
* Quement a gléve anezàn.
* Couſgoude, chetu-en amàn.
* Ne ouie na bemol na becare
* Na tam muſic, an oll er guye.
* Hac e lavare e vam gueas
* Penaos oa un domaich bras
* Ne doa bet e map e Paris
* O teſqui lezen an ilis.
* Abil eſtranch e vige bet
* Dioc’h an doare eus e ſperet ;
* A dra certen, ſalo vige.
* Mæs leſomp ar c’homsou caër-ſe
* Ha pignomp en tour a ſperet
* Da sellaou e vuſiq parfet.
* E peder gorden e crogue,
* Hep dont den em geini morſe,
* E diou gant e zaou zorn o daou,
* En un all a leiz e c’hinou
* Hac e benn oc’h e dreit ſcoulmet,
* Ha pa vige en em ſtrellet,
* En em ſtrincquenne enep droug
* Evel pa vige oc’h ar groug,
* Hac e ſonnge ar pevat c’hloc’h
* Evel pa barlantgent ouzoc’h :
* « Ten, ten amâ, ten, ten amâ,
* » Ten da eva, ten da eva,
* » Ten, ten guin, ten, ten guin,
* » Ten guin da Vorin, da Vorin. »
* Nac ar c’heas a ioa marvaillus !
* Morin te a ïoa burzudus !
* Ouspen an don-ſe en devoa
* Manïelou ar re vrava.
* Rac un den abil un dervez
* O passeal amâ dre’r barræs
* A lavaras, ameus clévet,
* Dre ar bourg-mâ, n’oun quet da bet,
* Penaos en un neceſſite
* E c’halge coms oc’h ar Roue.
* Evit guir, ne quet un orin
* Oa ar paot Mikeal Morin.
* Cana re heb leor ebet
* Quercouls hac un ogrou fachet.
* E quement lec’h ma ze Morin,
* Dap, taolet ar chap var e guein.
* Bale a re evel un eſcop,
* Ato, mardiac’h ! ſonn ha prop,
* Hac en ûr rodal e roge
* Ar merq deoc’h eus a guemenſe.
* Ur bligeadur oa e velet
* Pa rancquet mont e tro’r vered.
* Petra oc’h-hu en e guichen ?
* Clévet a reot bremâ ſouden.
* Morin a ïoa en ho touez
* Trantout ervad tra er mæmes
* Evel ma vez amâ guelet
* Ur gaolen bome diſpaquet
* E creis ûr penguennad panæs.
* Mæs, a lavaro Grand-Bragues,
* O reſpont deoc’h dre ho fæçon
* Comparæſon n’e quet ræſon
* Petra ta ? Guelomp, Diſtinguo
* Ma na de conform, Concedo,
* Mæs mar de conform hed a hed
* E tal ræſon evel me dleët,
* Non pas ræſon ſtricto ſenſu.
* Hac oc’h ar Vari emaoc’h-hu ?
* P’er gomparæſon conform ta,
* P’er ræſon faos eo ar guella ?
* Goulennit dioc’h Goulc’hen an Hir
* Pet faën a ïa d’ober teir ?
* Ha c’hoas e falfe deoc’h, eme c’hui,
* Diſput var ar philoſophi ?
* Diſquit ſongeal abars parlant
* Ha liſt e peoc’h an dud ſavant.
* C’hui euteur ma prouvìn amàn
* Peguer conform e ræſonàn
* P’ho comparachàn oc’h panæs ?
* Sellaouit ta, ne quet dies,
* Ne quet red din beza biquen.
* Ar guer-ſe a baneſæien
* A ſo deuet eus a banæs
* Ha rac-ſe ta e zeus ivez
* Entrezo rapport mutuel
* Ha relacion naturel.
* C’houi eo ſur ar paneſæien,
* Neus netra ouzoc’h da gompren.
* Ergò, pa ho comparachàn
* Oc’h panæs, evel ma er gràn
* Emeus ræſon vad de ober.
* Ahàn ! bleo brun, ahàn ! couer,
* Ac’hanta ? Nequet evelſe
* E digaſçz an dud d’an ere ?
* Nequet evelſe eo deſqui
* Penaos e rancquer ræſoni ?
* Mæs ne avançzomp quet netra
* Nemet ſur e vemp da guenta ;
* Na quen neubeut e rea Morin.
* Mæs petra dâl dezàn erfin ?
* Chetu-en maro gouſcoude
* Ha requieſcat in pace.
* Evit quement-ſe, credit din,
* N’oa quet poaſet e plaçz ar guign ;
* Mar dougue ato boutou prenn,
* N’oa quet dre orgouill, certen.
* Rac, evit preuv a guement-ſe,
* E dad-caër a ïoa quere.
* Evel ma ſave e mouez
* Er gouſperou en ho touez
* Ne velgeac’h partout nemet chaſçz
* Haï, haï, o tiſcampi er meas.
* Ha panefe aon da ober
* Un tam dismegançz de vam guer,
* Deiz ha noz e creten facil
* E vige map un digentil.
* Diana, ſoupçoni ſo dleët
* Oa gant e vaguerez chenchet,
* Pa zoa ganet evit ober
* Traou quer burzudus ha quen caër
* Pere ſo tout mercou patant
* N’oa quet an den-ſe païſant ?
* Netra certen ; ma vige ive ?
* Me ïa da brouv deoc’h quement-ſe ;
* Hac etre daou c’huezomp hor fri
* Ma zaïmp neuſe dioc’h-tu ganti.
* Chetu aſe ar poënt quenta.
* Den a ell caout abec ennâ ?
* Ne gredàn quet e ve ganet,
* Hac er fond ive n’en deus quet.
* Mæs abars commançz a nevez
* En dra m’ameus amſer ivez
* Me a ïa da vont da ſcriva
* Un De profundis evintâ.
* Ha c’hui ive, banden ezen,
* Criit quen na faout’ho corzen,
* Pa n’ouſoc’h ho De profundis :
* Sant Morin, ora pro nobis.
* Me ïa d’azeza em c’hador
* Ha da vont var don an histor.
* Eil Poënt.
* Un dervez, n’eus quet pell a ſe,
* Ar paot Mikeal mont d’ar chaſſe,
* Fuſuil carguet, bandoulieren,
* Poultr, bour, drage ha cartouchen.
* P’edo e penn ar Valanoc,
* Chetu Mikeal lamet e doc,
* Avançz e benn azioc’h al lann
* Da ſellet e touez ar balan.
* Hac en guelet un anter gat
* Etrezec ennàn o toſtad.
* Pebez ſpectacl evit Morin !
* Dac, dac, ha mont var benn ûr c’hlin,
* An jou, feu, paòn hac e filat.
* C’hui a gauſe, brava tam gât !
* Quemeret e benn, en ſouden
* Da lamat var e boutonen,
* Dip, hac ûl lamm dreist ar c’haë
* Mont da Vetris, crap en e ſaë,
* Un dro var e ſeul, ha d’ar guæar ;
* Ennez a guerſe, c’hui lavar !
* E diouada hac e farda,
* E brocha hac e ambrocha,
* Trei’r bêr, ober tan dirazi
* Hac e lacat da friſſoni.
* Pa oa preſt, e oue ſervichet
* Oc’h taol evit beza debret.
* (Rac e poënt lein oa quement-ſe,
* Ha n’oa tam en ty an deiz-ſe.)
* Commançz a rer heb dale pell ;
* Biſcoas ne velgeoc’h netra guell.
* O ar madig ! ô ar cher vad !
* O guella den ! ô guella gâd !
* Matta regal ! matta bouet !
* Perac ive na vige quet ?
* Poazet oa croc’hen ha bleo.
* O excellant Omnis homo !
* Netra certen, n’oa quet e bar
* Etre an eê hac an douar.
* C’hoas en e lammou oa noploc’h,
* Evel ma zàn da ziſques deoc’h
* Rac Mikeal, va ſervicher mad,
* Quer fidel dìn-me ha de dad,
* En deus epad nombr blaveziou
* Rentet dìn cals a ſervichou.
* Goude tout, n’on quet eſtonet,
* Rac, evel m’oc’heus tout guelet,
* Pa vige tam er presbital
* Vige roët lod da Vikeal
* Pa vige bioc’h beſq pe daro,
* Em ſicoure brao do goro
* Ha ne ſerremp an duellen
* Que na vouze ar variquèn.
* En dra veze bara em zy,
* Ne veze quet lent o tibri,
* Ha pa veze en e dy-èn
* Me veze quen ardis hac èn.
* Mæs eus va zy-me gouſcoude
* Peur-lieſſa eo e veve.
* En ûr guer, guella ma c’hellen
* Er beven hac er ſicouren ;
* Tentet e vigeac’h da gridi
* E vige ar map eus an ty.
* Marteze e zoa, n’on dare,
* Mæs netra ra deoc’h quement-ſe.
* Diana, ſquiant en dëoa
* Ha gouzout peur e impligea.
* Eus ar penn pella am zerviche
* A la pilpot guella ma c’helle,
* Evel m’er prouvìn amàn deoc’h.
* Chetu, aſen, ha te roï peoc’h ?
* Nebaon, n’er grez quet da vanac’h.
* Me c’havertiſſ-ta, mintouac’h !
* Quea pa zuï da c’houlen da Baſq,
* M’en assur dit, e teuï de glaſq.
* Mæs nemet faë e ve ganez,
* Sellaou an dra-màn, mar querez ;
* Sellaou peguement a vancq dit
* Na dout quet ûr paot intrepid.
* Ur mintinvez pevar c’hure
* A zeuas d’am guelet dre hûre,
* Ha tout, evel p’am bige joa
* Oc’h o c’haout em zy da leina :
* « Penaos emàn an Autrou Cure ? —
* » Gaillard ato, na c’hui ive ? —
* » Evel ma velit, treud atao. —
* » Azezit. — Nòn pas ; ped heur eo ? —
* » Deg heur anter nevez sonet. —
* » O peoc’h ! peoc’h ! emomp abred.
* » N’ec’heus quet leïnet c’hoas, Cure ? —
* » Ne m’eus quet c’hoas. — Mad, quent-a ſe
* » Gra oza leïn, hac etre daou
* » Deomp da velet ar jardrinou
* » Ha da lavaret hor brevier. »
* Ne ouïen petra da ober.
* Nec’het oan, c’hui lavar nec’het,
* Rac n’oa forz din pellec’h ſellet
* Ne velen neb lec’h dre an ty
* A diſterra tam da zibri.
* Ha n’oa quet un diaouſtregues
* Beza en ûr ſeurt tiegues ?
* Na petra oa affær ar re-ſe
* Dont d’am guelet me an deiz-ſe ?
* Rac chetu, etre c’hui ha me,
* Neat edo Julian gane.
* Nequet m’am be c’hoant gouſcoude
* E ve publiet quement-ſe ;
* E ſecret el lavaràn deoc’h,
* Do peza ſot, m’er fiſch ennoc’h.
* Mæs p’oant deut, oant deut gouſcoude,
* O lezel heb tam a ïoa ive,
* Evel a ouzoc’h, difæçon,
* Rac dare oant gant an naon.
* Mæs pe ſeurt leïn da brepari
* Pa na doa tam peſquet em zy ?
* Rac me ameus ſonch mad bremàn,
* Derc’hent ar ſûl oa’n dramàn
* Pe derc’hent ûr gouel, marteſe ;
* Mæs item, goude tout ive.
* Hoguen, mar quirit, fors a ſo ?
* Vigil a ïoa ſur deomp ato.
* Ha Mikeal Morin o teuler
* E zillad var bord ar rifvier.
* Drap, chetu en èn ûl lam crenn
* E creis an dour var e benn.
* Ni ſonge tout e oa beuzet :
* Mæs ſouci ! ſouci ! ne doa quet.
* Da benn un neubeut e ſavas
* Ha gantàn ûr picol peſq bras.
* « Ac’hanta, emezàn deomp-ni,
* » Tud ar roue muchapl int-y ? »
* P’en doa neuët betec ar bord,
* Teuleur ar peſq divar e dort.
* Vantre-chien, brava aneval !
* Aſſa ! na brava penn chatal !
* E c’hinou quen digor gantàn
* Ma cuſſe tout ho penn ennàn.
* Ennez a ïoa ſur, pa gomſot !
* Peoc’h a vezo, Biel Vergot ?
* Braſſoc’h e cals da c’hinou-te
* Evit n’oa guinou ar peſq-ſe
* Ha te ïoa capabl da ſouten
* E veriou da ûr ſeurt den ?
* Ya, ya, faſſou tartes,
* Ennes oa quilloc ar barres.
* Ar c’heas, Doue’r pardono,
* Brava taol a dennas eno !
* Neuſe e tronçzas e vanchou
* Hac eus e abit ar bordou,
* E gontel a zic’hodellas,
* Tuf, tuf, ha goude el lemmas
* Gric, gric, gric, gric, gric, gric,
* Hac e lammas var ar peſquic,
* Me lavar var ar peſqueden,
* E ziſtrippa propr ha quempen.
* Ma regeomp gantàn ûr frico
* A dalie c’huezec var an dro,
* Gant ûr ſaos hac a ïoa quer brao greet
* Ma lipgeomp oll hor biziet.
* O guella peſq ! ô guella den !
* Nan, nan, tra, ne ſquizin biquen
* O publia partout dre’r vro
* Oa Morin an Omnis homo.
* Ur veich c’hoas, matta frigouſſen !
* Morin, brava jubiloten !
* Quen excellant oa preparet,
* Me garje vigeac’h o velet
* Ha pa n’ho pige anezi
* An diſterra tam da zibri.
* Evit guir, eus an touich guella
* Oa great ar frigouſſen gantâ,
* Hac evit mont var eün ganti,
* N’oa quet, Jarnidiac’h-din !
* Netra, n’oa quet ober goab oa,
* Honnez a ïoa great hac a ïoa.
* Pe-a-dra lavaret gueyer ?
* N’eus marmiton na paſtezier
* A oſſe guell un tam boëd,
* Mintouac’h, ſouezet ouet.
* Ha p’eus da gonta gouſcoude,
* Pebez taol a reas èn neuſe !
* Va bennos dide, Morin gueas !
* Ya, evit guir, un den oas ;
* Rac, evel m’er gouzout ive,
* Edom coc’h qy panefe-te.
* Mæs en deiz hirio petra dâl
* E oll viraclou da Vikeal ?
* Erfin tout, chetu en aſe ;
* Bez’en e blaçz piou a garre ?
* Foultr an hini n’en d’e nec’het,
* Ha va unan ne garren quet,
* Evit oll vadou ar bed-mâ
* Pa c’hallen e reſſuſcita.
* Bugale, ma na davit quet,
* Mar c’hoarzit ato evel ronceet,
* E ven ſot lavaret guer mui.
* Gouſcoude evit oc’h inſtrui
* Da ziouall piz oc’h ar maro
* Eo e ſarmonàn deoc’h hirio.
* Rac e peb oad, ouzoc’h ervad,
* E rancquer, allas ! e c’hripat.
* Morin a ïoa c’hoas yaouancq flam
* P’en deus rancquet ober al lam,
* Ya, e fleur e yaouancquis.
* Tregont vloas nemert daouzec mis,
* O conta biquen ha muiquen,
* En devoa juſt ha netra quen.
* Tao, lavrennec ; gant a ri,
* Biquen an oad-ſe ne veli,
* Crouguet out abars bloas amàn,
* Ha ne quet eſton, a gredàn.
* Lavaromp c’hoas pa zeus amſer,
* Biquen ne vanco ar matier.
* Un dervez, oc’h en em bourmen,
* Evel dre ûr chançz, diarc’hen,
* Ur pez ſoultr a flemmas ennâ
* E ſantimant vad da laza.
* Ac’hanta, ûr veich gouſcoude,
* Petra ſongit var quement-ſe ?
* Songeal a rit ſur, ha nequet ?
* E oë toſt da veza lazet.
* Tao, loue, ne quet a erruas,
* Rac ar ſoultr eo a grevas.
* Ha goude tout domaich vige ;
* Pe-a-dra en emelle ?
* Netra, n’oa quet afær ſoultret
* Eya o loſt doc’h Morinet.
* Biscoas ne reas falloc’h dervez
* Abaoue m’edo e buez.
* Mæs eveſſaït tout bremâ piz,
* Erru ar c’hi var an tapis.
* N’oa mar ebet Mikeal o vont
* D’ober e gueſt da Guevragont ;
* E biſtolen a ïoa gantâ
* Carguet leun couch, na petra’ta ?
* Pa edo e quènver an ty
* Dilamet dez’ûr foultren qy,
* Rampa, morgoae ! e creis an hent,
* Quer ſonn e loſt, quel lem e zent !
* Evel ma remercas Mikeal,
* He bian ! commançz da arzal.
* An autrou pini er gouele
* A gri divar bord ar c’haë :
* « Iſſ gantàn, dragòn, iſſ gantàn,
* » Alòn, dragòn, pill varnezàn. »
* An tam ar bleis a aneval
* N’oa quet neuſe e gont farçzal.
* Neus fors, Morin en deporte ;
* Ar c’hi, ouaou, ouaou, a zirede.
* « Deus amàn, tæ-tæ, deus amàn. »
* Inutil eo parlant ountàn.
* Morin tenna e biſtolen,
* Ar c’hi dezàn en ûl lam crenn.
* Morin : « do toul. » Ha ſqueï gantàn,
* Ar c’hi, haï, hai, cripat ountàn
* Da glaſq devori e viſaich ;
* Morin, hep deport davantaich,
* Dac, dac, banta e biſtolen,
* Feu, paòn, ha va c’hi oc’h torguen ;
* Ar c’hi neuſe en ûr grial
* Da guichen e væſtr da yudal.
* Ar goad a zifuſq eus e vin
* Evel an dour eus ûr velin :
* Rac Mikeal, pa loſque tennou
* A viſe ato d’ar guinou.
* Hac an autrou en em c’houeza,
* Difen teſtou quer brao a tra,
* Affær da Vorin adarre
* Abalamour d’an tenn caër-ſe.
* Galvet ar paot da dy’r ſican,
* Morin en em gaout quer buan,
* Lavaret evit e ræſon
* D’ar brigadier eus al laëron
* Penaos n’en doa quet gret eſpres.
* Caër en doa ; juget oue’r proces
* Da baëa ar c’hi eno preſt
* Peautramant lezel e gueſt.
* Daou articl goell fachus dezàn ;
* Mæs, mordiac’h ! clévit anezàn :
* « Cartouch, panefe va zenn
* » En doa va debret hep holen. »
* Hac ar Procurol eus al lez
* A reſpont dezàn : « Ma carges
* » E oas bet quit a guement-màn,
* » Treï groſſ da biſtolen dezàn. »
* « Ræſon oc’heus, e me Vorin,
* » Hac [en] ober oa va deſſin,
* » Ya ma carge qy’n autrou
* » Treï e loſt el lec’h e c’hinou. »
* Ma oue poezet ar ræſon-ſe
* Dioc’h an eil tu hac iguile,
* Cavet valabl, evel ûr chançz,
* Revoquet dabord ar ſetançz,
* Great ſouden cals formaliteou,
* Great da Vorin ha d’an autrou
* Mont quein oc’h quein var guement-ſe
* Evel ar guæz a Sant Jaoue.
* Hac en ſo marvail ? mad ha fall
* Omp obliget d’en em ziouall
* Ha da veva bete’r maro,
* Mar guellomp, couſto pe gouſto
* Jarnigoaë ! Morin, te ïoa den !
* Ya, ya, foutrailleſen !
* Me euteur mont evel ûr c’huil
* Mar d’oa den er vro quen abil.
* Brava acoliſt, ha nequet ?
* An autrou a oue ſouezet,
* Sant Jupiter ! c’hui a gauſe.
* Neuſe rancquas dont d’an ere.
* Evidoc’h-hu, bouc’het anat,
* Ne dalit quet oll ûr c’horgnat.
* Ma vigeac’h bet en affær-ſe
* E rancgeac’h paea ar c’hi-ſe
* Ric ha rac var hoc’h ivinou,
* Rac ne ouzoc’h quet ar c’hoſiou.
* Netra, dogan, reſpet din-me
* Ha da Vikeal quercouls ive,
* Un tam re vras e da c’hinou
* Da denn er c’his-ſe da demprou.
* Nep a barlant dirac Notær
* A rancq beza divinouer,
* Ha c’hoas aoualc’h d’ober gantâ,
* Ha re mæmes, peur-lieſſa.
* Mikeal er gre, guir eo certen,
* Mæs Mikeal ive a ïoa den
* Ha n’en doa quet aon rac e ſqueud
* Na rac ar justiçz quen neubeut.
* Ya, partout e livirìn
* Heb biquen jamæs e ſquisìn
* Oa Morin un den excellant
* Dreiſt an oll generalamant.
* Mæs n’eller quet e explica
* Na renta ræſon anezâ,
* Omnis homo, chet’eno tout
* Ar pez a ſo en hor galloud.
* Mæs allas ! Ar c’heas, maro eo,
* N’er gouelìn mui, great eo e dro.
* Netra, netra, n’er gouelìn mui :
* Sic tranſit gloria mundi.
* Mæs dre e accion divezâ
* E zàn da ziſquez deoc’h bremâ
* Hac e ners vras hac e gourraich,
* Erfin e neubeut a attaich
* Evit ar madou terrien.
* Dec’h, dec’h e varvas, chriſtennien !
* Dec’h da c’houec’h heur dious ar mintin
* E loncas ûr chopinat guin,
* E pignas hep ſqueul na netra
* E beg ar vezen huella
* Evit dineïza ar biguet :
* Clauſtreou oa dezàn laqueet.
* Cripat a eure ta hep ſqueul
* Hac ar maro cris oc’h e heuil.
* P’oa pignet tout betec ar beg
* Hac erruet gant ar biguet,
* E commançzas gant an dorn-ſe
* Pe gant hini e fagode,
* Gant an dorn-ſe pe gant hini
* Er guelac’h o carilloni,
* Gant an dorn-ſe, a lavaràn,
* Pe gant hini heb eana
* Ur veiçh ma vige commancet,
* E pilge ûr c’hoat hed-a-hed,
* Gant an dorn-ſe e commançzas
* Da denn ar biguet er meas.
* Ar biguet coz en dro dezàn
* A grie grac, grac, varnezàn.
* En a fiche al laboucet
* Hac o deſtume er gaouet.
* P’en doa gret tout nemert diſquen
* E c’haſez var ûr scour vezen
* Hac e cri gant un ton joayus :
* « Sellit tout, gounezet emeus.
* » Ur veich all laquit clauſtreou,
* » Gueneme zaï ar gonidou.
* » Me a yel ta, mic’hyeïen,
* » Divar o couſt bremâ-ſouden… »
* N’en doa quet peur-echuet e c’her
* Na velgeomp e guillou en ear,
* Diſcolpet crac ar ſcour gantâ
* Dre e ners vras, na petra-ta ?
* Cueza a reas a vrancq e vrancq,
* Tout e torgeont, hini ne vancq,
* Flao, flao, var ar pave e couez
* A dronçz-targaſſ e touez ar guæz ;
* Var choug e guil e c’heruas,
* E galon a eſcarmouchas,
* E gorf a dreus a oue brouſtet,
* E goſtez a oue diſrompet,
* E gof a antreas en e guein
* Gant ar ſtronçz vras dioc’h ar vein.
* Nòn pas guela evel loueou bloas
* O velet ûr maleur quer bras !
* Evit pris ûr chopinad guin
* Out maro ta, va map Morin ?
* A varc’had mad, piou n’er paëje ?
* Da groc’hen hepquen en talie.
* Salo e vige dit, paour queas,
* Na pige guelet pig biſcoas.
* FIN.